  Виталий Пронин Арлы быдэ декабрь толэзе ортчытӥське «Ижысь винтовка» ӵошатскон. Туэ со 17-тӥ-23-тӥ декабре луыны кулэ. Ужрадлэсь данзэ вылӥгес ӝутон вылысь шаерысьтымы Биатлонъя федерациын воштӥськонъёс ортчизы. Спортсменлэсь сюлмаськонзэ ӟечгес тодэ ачиз биатлонист. Соин ик удысэн но кивалтыны оскемын дано биатлонистлы, дуннелэн 3 пол чемпионэзлы, Олимпиадаосын 2 пол медаль утэм муртлы Иван Черезовлы. Солы дурбасьтӥз Удмуртилэн Тӧроез Александр Бречалов но. Ёросъёслы тырмыт винтовкаос но мишеньёс висъяд ке, нылпиос биатлонъя секциосы тросгес гожтӥськысалзыИван Черезов биатлонэз азинтонъя малпанъёссэ шараяз. Югдурез тупатыны луоз, физкультурая дышетӥсьёслы, тренеръёслы но кутскись спортсменъёслы пневматической винтовкаосын ыбылӥськыны луонлык сётыса. Ёросъёслы тырмыт винтовкаос но мишеньёс висъяд ке, нылпиос биатлонъя секциосы тросгес гожтӥськысалзы. Сюлмаськытэ на А. Демидов генерал нимо спорткомплексэз выльдон-тупатон.Та вакытэ биатлонъя Россилэн командаяз пырись ӝыныезлэсь тросэз спортсменъёс кыдамын Удмурт шаерын. Озьыен выль амалъёс утчано кужмо спортсменъёсты будэтон вылысь, бюджетысь сяна, палэнысь коньдон утчан сярысь но сюлмаськоно.Валентина Емельянова Туспуктэм: udmurt.ru Теги: биатлон Ижевскаявинтовка черезов  